## **К ОПУБЛИКОВАНИЮ**

## КОМИ РЕСПУБЛИКАСА ЮРАЛЫСЬЛӦН

## **ИНДӦД**

**«ЛУКОЙЛ-Коми» ИКК-лӧн п**ытшкӧс **прӧмыслӧвӧй м**усир провод вылын авариякӧд да ва объектъясӧ мусир сора ва веськалӧм**кӧд йитӧдын** «Неминуча» уджалан режим пыртӧм йылысь

1. «Вӧр-ва да техногеннӧй сяма неминучаясысь олысьясӧс да мутас видзӧм йылысь» 1994 во ӧшым тӧлысь 21 лунся 68-ФЗ №-а Федеральнӧй оланпас, «Вӧр-ва да техногеннӧй сяма неминучаясысь Коми Республикаса олысьясӧс да мутасъяс видзӧм йылысь» 1999 во йирым тӧлысь 19 лунся 48-РЗ №-а Коми Республикаса Оланпас, «Неминучаяс йылысь юӧрлысь муртӧсъяс вынсьӧдӧм йылысь» Россияса МЧС-лӧн 2004 во сора тӧлысь 8 лунся 329 №-а тшӧктӧд, Коми Республикаын неминучаясысь ӧлӧдӧм да найӧс бырӧдӧм да пӧжарысь видзчысьӧм серти комиссияса заседаниелӧн 2021 во ода-кора тӧлысь 16 лунся 6 №-а сёрнигижӧд серти да сы могысь, медым дугӧдны «Усинск» КК МЮ, «Изьва» МР МЮ да «Чилимдін» МР МЮ мутасъяслӧн мудоръясын ва объектъяс вывті мусир сора ва паськалӧмсӧ, шуа:
2. 1. Пыртны 2021 во ода-кора тӧлысь 17 лунсянь да торъя тшӧктӧмӧдз Неминучаясысь ӧлӧдан да найӧс бырӧдан ӧтувъя канму системаса Коми республиканскӧй системаувлӧн Усинск, Изьва да Чилимдін муниципальнӧй звенояслӧн веськӧдлан органъяслы да вынъяслы муниципалитетъяс костын «Неминуча» уджалан режим да урчитны реагируйтан дінму тшупӧд.
3. 2. Коми Республикаса вӧр-ва озырлун да гӧгӧртас видзан министерстволы:
4. 2.1. Лӧсьӧдны «ЛУКОЙЛ-Коми» ИКК-лӧн «ЛУКОЙЛ-Севернефтегаз» МПП КЦДНГ-5 Ошса мусир куйлӧдлӧн пытшкӧс прӧмыслӧвӧй мусир проводса дюкернӧй вуджанінын авариялысь колясъяс бырӧдӧм серти оперативнӧй штаб.
5. 2.2. Котыртны Россияса МЧС-лӧн Коми Республикаын медшӧр веськӧдланінлӧн ЦУКС-са оперативно-дежурнӧй службаӧ авариялысь колясъяс бырӧдӧм серти артмӧм обстановка да примитӧм мераяс йылысь лӧсялана тӧдмӧгъяс да юӧртӧмъяс дасьтӧмсӧ да сетӧмсӧ.
6. 2.3. Мусир да мусирысь вӧчӧмторъясӧн торкӧм муяс примитӧм серти ведомствокостса комиссиялӧн удж дырйи видлавны Колва юлысь ва видзан зона да акватория сы могысь, медым видзӧдны «ЛУКОЙЛ-Коми» ИКК-лӧн «ЛУКОЙЛ-Севернефтегаз» МПП КЦДНГ-5 объект вылын 2021 во ода-кора тӧлысь 11 лунӧ мусир сора валӧн аварийнӧя киссьӧмлысь колясъяссӧ бырӧдӧм серти мероприятиеяс олӧмӧ пӧртӧм бӧрся. Видлалӧмлысь бӧртасъяссӧ сетны Коми Республикаса Юралысьлы 2021 вося лӧддза-номъя тӧлысь 15 лунысь абу сёрджык.
7. 3. Неминучаясысь ӧлӧдан да найӧс бырӧдан ӧтувъя канму системаса Коми республиканскӧй системаувлӧн Усинск, Изьва да Чилимдін муниципальнӧй звенояслӧн веськӧдлан органъяслы да вынъяслы:
8. 1) пыртны Неминучаясысь ӧлӧдан да найӧс бырӧдан ӧтувъя канму системаын Коми республиканскӧй системаувса муниципальнӧй звенояслӧн веськӧдлан органъясса да вынъясса юрнуӧдысьяслысь да чина йӧзлысь сутки чӧж дежуритӧм;
9. 2) лӧсьӧдны мусир сора ва аварийнӧя киссьӧмкӧд йитчӧм авариялысь колясъяс бырӧдӧм серти оперативнӧй штабъяс;
10. 3) котыртны Россияса МЧС-лӧн Коми Республикаын медшӧр веськӧдланінлӧн ЦУКС-са оперативно-дежурнӧй службаӧ авариялысь колясъяс бырӧдӧм серти артмӧм обстановка да уджъяс нуӧдӧм йылысь лӧсялана тӧдмӧгъяс да юӧртӧмъяс дасьтӧмсӧ да сетӧмсӧ;
11. 4) ӧтувъя дежурно-диспетчерскӧй службаяс пыр организацияяслӧн (объектъяслӧн) дежурно-диспетчерскӧй службаяскӧд да быд лун веськӧдлан мукӧд органкӧд ӧтув котыртны ва объектъясӧ мусир сора ва веськалӧм серти артмӧм обстановка йылысь тӧдмӧгъяс бӧрся дугдывтӧг видзӧдӧмсӧ, найӧс чукӧртӧмсӧ да обработайтӧмсӧ;
12. 5) оперативнӧй помшуӧмъяс примитӧм могысь водзӧ быд лун визуальнӧя видзӧдны Колва юлӧн, Уса юлӧн да Печора юлӧн ва объектъяс вылын уна рӧма плёнка паськалӧм бӧрся;
13. 6) могмӧдны олысьясӧс, а сідзжӧ Коми Республикаын лӧсялана муниципальнӧй юкӧнъяслӧн предприятиеясӧн, учреждениеясӧн да организацияясӧн юрнуӧдысьясӧс мусир сора ва аварийнӧя киссьӧм да Колва юлӧн, Уса юлӧн да Печора юлӧн ва объектъясӧ сылӧн веськалӧм да авариялысь колясъяс бырӧдӧм серти примитӧм мераяс йылысь юӧртӧм.
14. 4. Вӧзйыны Вӧр-ваӧн вӧдитчан юкӧнын дӧзьӧр нуӧдысь федеральнӧй службалӧн Коми Республикаын да Ненеч асвеськӧдлан кытшын дінмукостса веськӧдланінлы компетенция серти административнӧя туявны да артавны гӧгӧртаслы вайӧм ущерб «ЛУКОЙЛ-Коми» ИКК-лӧн «ЛУКОЙЛ-Севернефтегаз» МПП КЦДНГ-5 объект вылын 2021 вося ода‑кора тӧлысь 11 лунӧ мусир сора ва аварийнӧя киссьӧм бӧрын няйтчӧм серти. Уджлӧн бӧртасъяс серти юӧрсӧ сетны Коми Республикаса Юралысьлы.
15. 5. Вӧзйыны Ньӧбысьяслысь инӧдъяс да мортлысь бур олӧм доръян юкӧнын дӧзьӧр нуӧдысь федеральнӧй службалӧн Коми Республикаын веськӧдланінлы котыртны Колва сикт гӧгӧрын Колва юлӧн ваын мусирысь вӧчӧмторъяслӧн медпозяна концентрация бӧрся видзӧдӧм.
16. 6. Вӧзйыны «Коми Республикаса гидрометеорология да гӧгӧртас серти мониторинг нуӧдысь шӧрин» канму учреждениелы Колвавом (Колва ю), Усвавом (Печора ю), Сем Ӧндрей (Печора ю), Щельяюр (визуальнӧя, Печора ю), Чилимдін (Печора ю), Йӧрмидз (Печора ю) гидрологическӧй постъяслӧн вынъясӧн быд лун визуальнӧя видзӧдны ва объектъяслӧн ногтуй бӧрся да босьтны пробаяс. Ӧтувтӧм юӧрсӧ быд лун сетны неминучалысь колясъяс бырӧдӧм серти оперативнӧй штабӧ.
17. 7. «ЛУКОЙЛ-Коми» ИКК-лы:
18. 1) водзӧ пӧртны олӧмӧ мусир сора валӧн аварийнӧя киссьӧмлысь да Колва юлӧн, Уса юлӧн да Печора юлӧн ва объектъясӧ сылӧн веськалӧмлысь колясъяссӧ бырӧдӧм серти мероприятиеяс;
19. 2) Мусир да мусирысь вӧчӧмторъясӧн торкӧм муяс примитӧм серти ведомствокостса комиссиялы котыртны да могмӧдны Колва юлӧн ва объект мутас весьтті лэбалӧмсӧ мусир сора валӧн аварийнӧя киссян места да Колва юлӧн ва объект вылӧ сы могысь, медым нуӧдны мусир сора ва аварийнӧя киссьӧмлысь колясъяс бырӧдӧм серти уджъяс;
20. 3) могмӧдны Колва юлӧн ва объект вылын гидрологическӧй обстановкалысь пыр кадся мониторинг оперативнӧй мераяс примитӧм могысь;
21. 4) быд лун Россияса МЧС-лӧн Коми Республикаын медшӧр веськӧдланінлӧн ЦУКС-са оперативно-дежурнӧй службаӧ да «Усинск» КК МЮ-са ӧтувъя дежурно-диспетчерскӧй службаӧ сетны мусир сора ва аварийнӧя киссьӧмлысь колясъяс бырӧдӧм серти нуӧдан уджъяслӧн мунанног йылысь объективнӧй юӧр.
22. 8. Тайӧ Индӧдсӧ олӧмӧ пӧртӧм бӧрся видзӧдны Коми Республикаса Веськӧдлан котырӧн Юрнуӧдысьӧс вежысьлы.
23. 9. Тайӧ Индӧдыс вынсялӧ сійӧс официальнӧя йӧзӧдан лунсянь.

Коми Республикаса Юралысь В. Уйба

Сыктывкар

2021 вося ода-кора тӧлысь 17 лун

63 №